Gandia llança la campanya 'Crema el masclisme. Que res t?apague!' per unes falles amb igualtat i respecte
14 març 2022

## Gandia llança la campanya 'Crema el masclisme. Que res t?apague!' per unes falles amb igualtat i respecte14 març 2022Última actualització: 14 març 2022

![](../gestion/img/e64d5fc94eb9b82cc23e1ae1593b36899e22df0319e43f89cf3de70b347f8663.jpg)  
  

L'Àrea d'Igualtat, ha impulsat la campanya «Crema el masclisme. Que res t'apague!» per tal de reivindicar la seguretat i la igualtat en les falles d'enguany. Així doncs, oferirà i divulgarà diversos telèfons i recursos per a l'atenció de la violència de gènere i qualsevol abús o assetjament sexual. A més, s'instal·larà un punt violeta nocturn els dies 17 i 18 de març que donarà suport, informarà i ajudarà a les persones que acudisquen.  
  
En el marc de la campanya «Crema el masclisme. Que res t'apague!», un cartell difon els contactes de l'Àrea d'Igualtat, Diversitat i Polítiques Inclusives, la Policia Nacional i Local, la Guàrdia Civil, l'assistència a víctimes de violència de gènere i els centres Dona 24?h. A més, incorporarà un codi QR que redirigirà el catàleg dels consells que han de seguir les dones en cas de patir qualsevol mena d'agressió. El material de conscienciació i prevenció del masclisme també s'ha divulgat als casals fallers i punts de referència de la localitat.  
  
La Regidoria d'Igualtat té l'objectiu de sensibilitzar i donar a conéixer els recursos en cas de patir o conéixer una situació de violència de gènere, abús o assetjament sexual o per raó de sexe. Una d'aquestes accions serà la instal·lació d'un punt violeta nocturn, amb la col·laboració del Consell dels Joves, les nits del 17 i 18 de març. Aquest atendrà, informarà i ajudarà a persones que hagen patit qualsevol mena d'agressió sexista i també donarà suport a les diferents forces de seguretat ciutadana i a la Policia Local per tal de garantir la seguretat de les festes a la ciutat.  
  
L'Àrea d'Igualtat, Diversitat i Polítiques Inclusives ha llançat també una enquesta que pretén recollir dades per a l'Observatori d'Igualtat Gandia sobre les experiències de les dones en relació amb el masclisme i agressions verbals o sexuals, entre altres situacions. La finalitat d'aquest estudi és l'anàlisi dels resultats per part d'un personal expert del departament el qual derivarà en accions conjuntes per visibilitzar la problemàtica. Aquelles que vulguen participar, hauran de respondre a 10 preguntes en el següent enllaç:

[https://docs.google.com/forms/d/e/1FAIpQLSc2e2XDx7WOoMg7VjsQ3sBBCq6\_6cqdQLQwoL-Mce74QvU7zg/viewform?vc=0&c=0&w=1&flr=0](https://docs.google.com/forms/d/e/1FAIpQLSc2e2XDx7WOoMg7VjsQ3sBBCq6_6cqdQLQwoL-Mce74QvU7zg/viewform?vc=0&c=0&w=1&flr=0)